MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS DIREKTORIAUS

Į S A K Y M A S

DĖL MUITŲ IR (ARBA) AKCIZŲ IR PVM GRĄŽINIMO (ĮSKAITYMO) ARBA ATSISAKYMO JUOS IŠIEŠKOTI TAISYKLIŲ IR PRAŠYMO DĖL AKCIZŲ IR (ARBA) PVM GRĄŽINIMO (ĮSKAITYMO) ARBA ATSISAKYMO JUOS IŠIEŠKOTI FORMOS PATVIRTINIMO

2004 m. gegužės 6 d. Nr. 1B-477

Vilnius

Vadovaudamasi Lietuvos Respublikos mokesčių administravimo įstatymo (Žin., 2004, Nr. 63-2243) 87 straipsniu:

1. Tvirtinu pridedamas:

1.1. Muitų ir (arba) akcizų ir PVM grąžinimo (įskaitymo) arba atsisakymo juos išieškoti taisykles;

1.2. Prašymo dėl akcizų ir (arba) PVM grąžinimo (įskaitymo) arba atsisakymo juos išieškoti formą.

2. Pavedu Mokesčių administravimo skyriui (R. Budgenas) šį įsakymą paskelbti oficialiame leidinyje „Valstybės žinios“.

DIREKTORIAUS PAVADUOTOJA

L. E. DIREKTORIAUS PAREIGAS	RAMUTĖ LIUPKEVIČIENĖ

______________

PATVIRTINTA

Muitinės departamento prie Lietuvos

Respublikos finansų ministerijos direktoriaus

2004 m. gegužės 6 d. įsakymu Nr. 1B-477

Muitų ir (arba) akcizų ir pvm GRĄŽINIMO (ĮSKAITYMO) arba atsisakymo juos išieškoti taisyklės

I. BENDROSIOS NUOSTATOS

1. Muitų ir (arba) akcizų ir PVM grąžinimo (įskaitymo) arba atsisakymo juos išieškoti taisyklės (toliau – Taisyklės) nustato mokesčių mokėtojų nepagrįstai sumokėtų (permokėtų) muitų ir (arba) mokesčių (akcizų ir PVM) grąžinimo (įskaitymo) ir įtrauktų į apskaitą, bet dar nesumokėtų, muitų ir (arba) mokesčių (akcizų ir PVM) atsisakymo juos išieškoti, prašymų dėl jų pateikimo ir nagrinėjimo tvarką.

2. Taisyklės parengtos vadovaujantis 1992 m. spalio 12 d. Tarybos reglamentu (EEB) Nr. 2913/92, nustatančiu Bendrijos muitinės kodeksą (toliau – Bendrijos muitinės kodeksas), 1993 m. liepos 2 d. Komisijos reglamentu (EEB) Nr. 2454/93, išdėstančiu Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatomis (toliau – Bendrijos muitinės kodekso įgyvendinimo nuostatos), 2000 m. gegužės 22 d. Tarybos reglamentu Nr. 1150/2000, įgyvendinančiu Sprendimą 94/728/EB, Euratomas dėl Bendrijos nuosavų išteklių sistemos, Lietuvos Respublikos mokesčių administravimo įstatymo (Žin., 1995, Nr. 61-1521) 87 straipsniu (2004 04 13 įstatymo Nr. IX-2112 redakcija, Žin., 2004, Nr. 63-2243), Lietuvos Respublikos pridėtinės vertės mokesčio įstatymu (Žin., 2002, Nr. 35-1271; 2004, Nr. 17-505), Lietuvos Respublikos akcizų įstatymu (Žin., 2001, Nr. 98-3482; 2004, Nr. 26-802), Lietuvos Respublikos Vyriausybės 2004 m. kovo 24 d. nutarimu Nr. 330 „Dėl atvejų, kai už importuojamas prekes nepagrįstai sumokėti pridėtinės vertės mokestis ir (arba) akcizai grąžinami arba atsisakoma juos išieškoti“ (Žin., 2004, Nr. 46-1523).

3. Nepagrįstai už prekes sumokėti (permokėti) muitai grąžinami arba įtrauktus į apskaitą, bet dar nesumokėtus, muitus atsisakoma išieškoti vadovaujantis Bendrijos muitinės kodekso 235–242 straipsnių ir Bendrijos muitinės kodekso įgyvendinimo nuostatų 878–904 straipsnių nuostatomis.

4. Muitai, remiantis Taisyklių reikalavimais, gali būti įskaitomi tik tokiu atveju, jeigu jie yra įtraukti į apskaitą Lietuvos muitinėje.

5. Taisyklėse vartojamos sąvokos atitinka Bendrijos muitinės kodekse ir Bendrijos muitinės kodekso įgyvendinimo nuostatose bei Mokesčių administravimo ir kituose mokesčių įstatymuose vartojamas sąvokas.

Ii. Prašymų dėl muitų ir (arba) akcizų ir pvm grąžinimo (įskaitymo) arba atsisakymo juos išieškoti pateikimas

6. Prašymus dėl muitų grąžinimo arba atsisakymo juos išieškoti (toliau – prašymas dėl muitų grąžinimo) mokesčių mokėtojas privalo pateikti Bendrijos muitinės kodekso nustatyta tvarka ir terminais.

7. Mokesčių mokėtojas, norėdamas, kad nepagrįstai sumokėti muitai (turima muitų permoka) būtų įskaityti būsimoms mokestinėms prievolėms įvykdyti, prie prašymo dėl muitų grąžinimo privalo pridėti laisva forma užpildytą priedą, jame nurodydamas susidariusios muitų permokos paskirtį.

8. Mokesčių mokėtojas, norėdamas, kad būtų grąžinta (įskaityta) arba atsisakyta išieškoti akcizų ir PVM suma, pildo patvirtintą Prašymą dėl akcizų ir (arba) PVM grąžinimo (įskaitymo) arba atsisakymo juos išieškoti (toliau – prašymas dėl akcizų ir PVM grąžinimo), laikydamasis Taisyklėse nurodytų prašymų dėl akcizų ir PVM grąžinimo pateikimo tvarkos ir terminų.

9. Prašymas dėl akcizų ir PVM grąžinimo gali būti pateikiamas kaip priedas prie prašymo dėl muitų grąžinimo, jeigu muitai įtraukti į apskaitą Lietuvos muitinėje.

10. Prašymus dėl muitų, įtrauktų į apskaitą Lietuvos muitinėje, ir (arba) akcizų ir PVM grąžinimo mokesčių mokėtojas pateikia teritorinei muitinei pagal savo gyvenamosios vietos ar juridinio asmens buveinės registraciją.

11. Prašymus dėl akcizų ir PVM grąžinimo mokesčių mokėtojas gali pateikti Lietuvos Respublikos Vyriausybės 2004 m. kovo 24 d. nutarimu Nr. 330 „Dėl atvejų, kai už importuojamas prekes nepagrįstai sumokėti pridėtinės vertės mokestis ir (arba) akcizai grąžinami arba atsisakoma juos išieškoti“ (Žin., 2004, Nr. 46-1523) patvirtintais atvejais:

11.1. 1 punkte nurodytais atvejais, jeigu mokesčių mokėtojo rašytinis prašymas dėl akcizų ir PVM grąžinimo muitinei pateikiamas ne vėliau kaip per 3 metus nuo mokesčių mokėtojo informavimo apie prievolę mokėti atitinkamus mokesčius dienos;

11.2. 2 punkte nurodytais atvejais, jeigu prašymą dėl akcizų ir PVM grąžinimo mokesčių mokėtojas pateikia per 3 mėnesius nuo mokesčių mokėtojo informavimo apie prievolę mokėti atitinkamus mokesčius dienos;

11.3. 3–10 punktuose išvardytais atvejais, jeigu mokesčio mokėtojo prašymas dėl akcizų ir PVM grąžinimo muitinei pateikiamas ne vėliau kaip po 12 mėnesių nuo mokesčių mokėtojo informavimo apie prievolę mokėti atitinkamus mokesčius dienos;

11.4. išimtiniais atvejais muitinė turi teisę priimti mokesčių mokėtojo prašymą dėl akcizų ir PVM grąžinimo pasibaigus Taisyklių 11.1–11.3 punktuose nurodytiems laikotarpiams, jeigu mokesčių mokėtojas įrodo, kad negalėjo nustatytu laiku pateikti prašymo dėl ypatingų arba nenugalimos jėgos (force majeure) aplinkybių.

12. Jeigu mokesčių mokėtojo pateiktame prašyme dėl akcizų ir PVM grąžinimo nurodyti neišsamūs duomenys arba pateikti ne visi dokumentai, kurių reikia sprendimui priimti, teritorinė muitinė gali nustatyti laiką (ne ilgesnį kaip 15 kalendorinių dienų), per kurį prašymas turi būti papildytas ir (arba) pateikti papildomi dokumentai. Mokesčių mokėtojo motyvuotu prašymu šis terminas gali būti pratęstas.

13. Jeigu nesilaikoma Taisyklių 12 punkte nustatyto trūkstamų duomenų ir papildomų dokumentų pateikimo termino, prašymas dėl akcizų ir PVM grąžinimo nenagrinėjamas.

14. Vadovaudamasi Mokesčių administravimo įstatymu, muitinė privalo grąžinti (įskaityti) mokesčių mokėtojui akcizų ir PVM permoką per 30 dienų po rašytinio prašymo dėl akcizų ir PVM grąžinimo gavimo dienos. Prašymų nagrinėjimo terminas pradedamas skaičiuoti nuo tos dienos, kai teritorinė muitinė gauna prašymą, prie kurio pridėti visi išnagrinėti reikalingi Taisyklių 28 ir 29 punktuose nurodyti dokumentai.

15. Prašymo dėl muitų grąžinimo nagrinėjimo terminas gali būti pratęsiamas susidarius 2000 m. gegužės 22 d. Tarybos reglamento Nr. 1150/2000 17(2) str. nurodytoms aplinkybėms.

16. Teritorinė muitinė, per Taisyklių 11.1 punkte nurodytą laikotarpį nustačiusi, kad už importuojamas prekes akcizai ir PVM sumokėti nepagrįstai, savo iniciatyva informuoja juos sumokėjusį mokesčių mokėtoją ir grąžina nepagrįstai sumokėtus akcizus ir PVM be mokesčių mokėtojo prašymo.

iii. PRAŠYMO dėl akcizų ir Pvm grąžinimo PILDYMo instrukcija

17. Prašymą dėl akcizų ir PVM grąžinimo pateikia mokesčių mokėtojas arba jo įgaliotas atstovas.

18. Prašymo 1 langelyje nurodomas mokesčių mokėtojo (fizinio asmens) vardas ir pavardė ir nuolatinės gyvenamosios vietos adresas arba mokesčių mokėtojo (juridinio asmens) pavadinimas ir buveinės adresas.

19. Prašymo 2 langelyje nurodoma muitinės deklaracija, kurios pagrindu prašomi grąžinti (įskaityti)/atsisakyti išieškoti akcizai ir PVM buvo įtraukti į apskaitą.

Tais atvejais, kai akcizų ir PVM permoka susidaro mokesčių mokėtojui per klaidą sumokėjus muitinei tam tikrą sumą, ir mokesčių mokėtojas neturi neįvykdytų mokestinių prievolių, o susidariusi mokesčių permoka nėra susijusi su muitinės deklaracija, 2 langelyje nurodomas tik permoką sudarančios įmokos kodas (kiekvienas atskirai), mokėjimo dokumentas, mokėjimo data ir permokos suma.

20. Prašymo 3 langelyje nurodomas akcizus ir PVM, dėl kurių pateikiamas prašymas, į apskaitą įtraukusios muitinės įstaigos pavadinimas ir tikslus adresas.

21. Prašymo 4 langelyje nurodomas tikslus prekių buvimo vietos adresas.

22. Prašymo 5 langelyje nurodomi muitinės sankcionuoti veiksmai, kuriems pareiškėjas pageidauja pateikti prekes (reeksportas iš Bendrijos muitų teritorijos, įvežimas pagal kitą muitinės procedūrą, sandėliavimas laisvojoje zonoje ar laisvajame sandėlyje arba perdavimas labdaros organizacijai). Jeigu naujiesiems muitinės sankcionuotiems veiksmams atlikti reikia leidimo, nurodomi su tokiu leidimu susiję duomenys.

23. Prašymo 6 langelyje nurodomi įforminti muitinės sankcionuoti veiksmai, kurie yra akcizų ir PVM grąžinimo (įskaitymo) pagrindas.

24. Prašymo 12 langelyje pateikiama nuoroda į LR Vyriausybės 2004 m. kovo 24 d. nutarimu Nr. 330 „Dėl atvejų, kai už importuojamas prekes nepagrįstai sumokėti pridėtinės vertės mokestis ir (arba) akcizai grąžinami arba atsisakoma juos išieškoti“ patvirtintą atvejį arba į muitinės sprendimą (jei permoka susidarė perskaičiavus mokesčius) ir pan.

25. Prašymo 14 langelyje nurodomas grąžinamos sumos gavėjo sąskaitos banke numeris, banko kodas, banko pavadinimas ir grąžinamos sumos gavėjo pavadinimas.

26. Tais atvejais, kai akcizų ir PVM permoka susidaro mokesčių mokėtojui per klaidą sumokėjus muitinei tam tikrą sumą ir mokesčių mokėtojas neturi neįvykdytų mokestinių prievolių, arba sumokėta suma didesnė už tą, kuri teisėtai turėjo būti sumokėta, prašymas dėl akcizų ir PVM grąžinimo gali būti pildomas supaprastinta tvarka (pildomi 1 ir 2, 11–15 langeliai).

27. Jeigu Taisyklių 26 punkte nurodytais atvejais pildant prašymo dėl akcizų ir PVM grąžinimo 2 ir 13 langelius duomenys netelpa, juose įrašoma „Įvairūs“. Kartu su prašymu turi būti pateiktas atitinkamų langelių duomenų sąrašas, nurodant įmokos (-ų) kodą (-us), mokėjimo dokumentą (-us), mokėjimo datą (-as) ir permokos (-ų) sumą (-as) (2 langelis) ir prašomos įskaityti mokestinės prievolės (-ių) įmokos (-ų) kodą (-us), muitinės deklaracijos (-ų) numerį (-ius) ir datą (-as) bei įskaitytiną sumą (-as) (13 langelis).

Iv. Dokumentų, pateikiamų kartu su prašymU dėl Akcizų ir PVM Grąžinimo, sąrašas

28. Kartu su prašymu dėl akcizų ir PVM grąžinimo pateikiama:

28.1. su prašymu susijusios muitinės deklaracijos;

28.2. Taisyklių 28.1 punkte minimose muitinės deklaracijose nurodyti dokumentai;

28.3. mokėjimo dokumentai;

28.4. valstybės institucijų pažymos, tikrinimo aktai, išvados;

28.5. kiti su prašymu susiję papildomai gauti dokumentai, galintys turėti įtakos priimamam sprendimui.

29. Kartu su prašymu dėl akcizų ir PVM grąžinimo gali būti pateikiamos Taisyklių 28 punkte nurodytų dokumentų patvirtintos kopijos.

30. Tais atvejais, kai prašymas dėl akcizų ir PVM grąžinimo pateikiamas kaip priedas prie prašymo dėl muitų grąžinimo, papildomai pateikti dokumentų nereikalaujama, jeigu jie jau yra pridėti prie prašymo grąžinti muitus.

V. akcizų ir PVM PERMOKOS GRĄŽINIMAS (ĮSKAITYMAS)

31. Jeigu prekės nėra eksportuotos, teritorinė muitinė, prieš priimdama sprendimą dėl akcizų ir PVM grąžinimo, turi teisę pareikalauti, kad pareiškėjas pateiktų prekes muitiniam tikrinimui, išskyrus tuos atvejus, kai mokesčių mokėtojas muitinei įrodo, kad prekės realizuotos arba sunaikintos, arba negrįžtamai prarastos dėl jų savybių, ypatingų ar nenugalimos jėgos (force majeure) aplinkybių. Teritorinė muitinė reikalavime nurodo laiką (ne ilgesnį kaip 15 kalendorinių dienų), per kurį prekės turi būti pateiktos muitiniam tikrinimui.

32. Teritorinė muitinė, prieš priimdama sprendimą dėl akcizų ir PVM grąžinimo, gali leisti įforminti muitinės sankcionuotus veiksmus, kurie yra akcizų ir PVM grąžinimo pagrindas.

33. Nepažeidžiant Taisyklių 32 punkto, kol nepriimtas sprendimas dėl prašymo grąžinti akcizus ir PVM, prekės, kurių atžvilgiu prašoma grąžinti arba atsisakyti išieškoti akcizus ir PVM, gali būti perkeltos į kitą vietą nei nurodyta minėtame prašyme, pareiškėjui apie tai informavus teritorinę muitinę.

34. Teritorinė muitinė, išnagrinėjusi prašymą dėl akcizų ir PVM grąžinimo, kartu su prašymu pateiktus dokumentus ir atlikusi prekių muitinį tikrinimą (atsižvelgdama į Taisyklių 31 punkto nuostatas), priima vieną šių sprendimų:

34.1. patenkinti prašymą dėl akcizų ir PVM grąžinimo. Tokiame sprendime, atsižvelgiant į aplinkybes, turi būti nurodyta:

34.1.1. informacija, reikalinga prekėms, kurioms taikomas sprendimas, identifikuoti;

34.1.2. akcizų ir PVM grąžinimo arba atsisakymo juos išieškoti pagrindimas;

34.1.3. prekių paskirtis, kuri gali būti numatyta, arba jų paskirties vieta, į kurią jos gali būti išsiųstos, priklausomai nuo kiekvieno konkretaus atvejo ir, jei reikia, remiantis konkrečiu teritorinės muitinės sprendimu;

34.1.4. laikas, per kurį prekės turi būti pateiktos sprendime nurodytiems muitinės sankcionuotiems veiksmams įforminti. Šis laikas negali būti ilgesnis kaip 2 mėnesiai nuo sprendimo priėmimo dienos;

34.1.5. sąlyga, kad akcizai ir PVM bus grąžinti arba atsisakyta juos išieškoti, kai sprendimą priėmusi teritorinė muitinė Muitinės departamento nustatyta tvarka gaus patvirtinimą, kad įforminti sprendime nurodyti muitinės sankcionuoti veiksmai;

34.1.6. informacija pareiškėjui, kad jis, pateikdamas prekes sprendime nurodytiems muitinės sankcionuotiems veiksmams įforminti, turi pateikti muitinės įstaigai sprendimo originalą arba įstatymų nustatyta tvarka patvirtintą jo kopiją;

34.1.7. sprendimas įskaityti susidariusią mokesčių permoką mokesčių mokėtojo mokesčių permokos susidarymo dieną turimoms mokestinėms nepriemokoms arba pagal mokesčių mokėtojo pageidavimą – turimoms mokestinėms prievolėms arba būsimoms mokestinėms nepriemokoms padengti;

34.1.8. kitos sprendimo vykdymo sąlygos ir reikalavimai, jeigu jų yra;

34.2. prašymo dėl akcizų ir PVM grąžinimo nepatenkinti. Nurodomos tokio sprendimo priežastys ir pareiškėjo teisė apskųsti sprendimą mokesčių įstatymų nustatyta tvarka.

35. Akcizai ir PVM negrąžinami arba neatsisakoma jų išieškoti šiais atvejais:

35.1. Taisyklių 11 punkte minėtu LR Vyriausybės nutarimu patvirtintų atvejų 3 punkte nustatytais atvejais, jeigu numatant prekių pardavimo sutarties sąlygas, ypač kainą, pagal kurią prekės buvo pateiktos muitinės procedūrai, lemiančiai importo mokesčių sumokėjimą, buvo atsižvelgta į defektinį prekių pobūdį;

35.2. Taisyklių 11 punkte minėtu LR Vyriausybės nutarimu patvirtintų atvejų 10 punkte nustatytais atvejais, kai importuotojas parduoda prekes tada, kai nustatoma, kad jos yra su defektais ar neatitinka sutarties sąlygų;

35.3. Taisyklių 11 punkte minėtu LR Vyriausybės nutarimu patvirtintų atvejų 10 punkte nustatytais atvejais, kai prekės, kurios prieš jų importavimą laikinai buvo įvežtos išbandyti, išskyrus tuos atvejus, kai nustatyta, kad atliekant tokius bandymus nebuvo įmanoma aptikti prekių turėtų defektų ar konstatuoti jų neatitikimo sutarties sąlygoms fakto;

35.4. kai prekės, kurios anksčiau pateiktos muitinės procedūrai, numatančiai prievolę sumokėti importo mokesčius, reeksportuotos iš Bendrijos muitų teritorijos dėl kitų priežasčių nei tos, kurios nurodytos Taisyklių 11 punkte minimu LR Vyriausybės nutarimu patvirtintų atvejų 3–10 punktuose.

40. Jeigu pareiškėjas, gavęs Taisyklių 34.1 punkte nurodytą teritorinės muitinės sprendimą, per teritorinės muitinės nustatytą laiką nepateikia prekių sprendime nurodytiems muitinės sankcionuotiems veiksmams įforminti, šis sprendimas pripažįstamas negaliojančiu, išskyrus atvejus, kai pareiškėjas įrodo, kad per teritorinės muitinės nustatytą laiką negalėjo pateikti prekių sprendime nurodytiems muitinės sankcionuotiems veiksmams įforminti dėl nenugalimos jėgos (force majeure) aplinkybių ar priežasčių, kurias teritorinė muitinė pripažįsta svarbiomis.

41. Jeigu Taisyklių 11 punkte minėtu LR Vyriausybės nutarimu patvirtintais atvejais eksportuojama, reeksportuojama, sunaikinama ar pateikiama kitam muitinės sankcionuotam veiksmui ne visa prekė, bet viena ar daugiau tos prekės dalių ar komponentų, suma, kuri turi būti grąžinta (įskaityta), sudaro skirtumą tarp akcizų ir PVM sumos, taikomos visai prekei, ir akcizų ir PVM sumos, kuri būtų taikoma likusiai prekės daliai, jei pastaroji nepakitusios būklės būtų pateikta muitinės procedūrai, įpareigojančiai sumokėti akcizus ir PVM tą dieną, kai tokiu būdu buvo pateikta visa prekė.

42. Prekės, kurioms įforminta negrąžinamo eksporto, muitinio sandėliavimo procedūra ir kurios išgabentos į laisvąją zoną arba padėtos į laisvąjį sandėlį, taip pat atliekos, likusios sunaikinus prekes, laikomos ne Bendrijos prekėmis.

VI. BAIGIAMOSIOS NUOSTATOS

43. Sprendimo grąžinti nepagrįstai sumokėtus akcizus ir (arba) PVM vienas egzempliorius arba teisės aktų nustatyta tvarka patvirtintas jo nuorašas turi būti išsiųstas valstybinei mokesčių inspekcijai, kurios veiklos teritorijoje yra mokesčių mokėtojo buveinė arba gyvenamoji vieta.

44. Skundai dėl Taisyklių taikymo pateikiami ir nagrinėjami mokesčių įstatymų nustatyta tvarka.

______________

Forma patvirtinta Muitinės departamento prie

Lietuvos Respublikos finansų ministerijos

direktoriaus2004 m. gegužės 6 d.

įsakymu Nr. 1B-477

PRAŠYMAS DĖL AKCIZŲ IR (ARBA) PVM GRĄŽINIMO

(ĮSKAITYMO) ARBA ATSISAKYMO JUOS IŠIEŠKOTI

1. Pareiškėjas arba jo atstovas (pavadinimas arba vardas ir pavardė ir adresas)

2. Prašymas dėl akcizų ir (arba) PVM grąžinimo (įskaitymo) arba atsisakymo juos išieškoti (*) Nuoroda į muitinės deklaraciją Įmokos kodas, mokėjimo dokumentas, apmokėjimo data ir permokos suma (jeigu susidariusi mokesčių permoka nėra susijusi su muitinės deklaracija) ir kt.
3. Įtraukimo į apskaitą muitinės įstaiga (pavadinimas ir adresas)	4. Prekių buvimo vieta
5. Prekių paskirties vieta	6. Veiksmai, atlikti su prekėmis

7. Prekių aprašymas, skaičius ir tipas	8. KN kodas

9. Bendras kiekis	10. Apmokestinama vertė

11. Prašoma grąžinti (įskaityti) arba atsisakyti išieškoti (*) akcizų ir (arba) PVM suma litais Priedų skaičius
12. Prašymo dėl akcizų ir (arba) PVM grąžinimo (įskaitymo) arba atsisakymo išieškoti (*) pagrindimas
13. Susidariusios mokesčių permokos paskirtis Prašant įskaityti konkrečią mokestinę prievolę, nurodomas įmokos kodas, muitinės deklaracijos Nr. ir data bei įskaitytina suma	14. Grąžinamos sumos gavėjo banko rekvizitai

15. Vieta ir data Pareiškėjo parašas

(*) Nereikalinga išbraukti

______________